朋友同我講在西環西營盤近朝光街嘅香港萬怡酒店左近, 有一間特色嘅日式火鍋竟然有大閘蟹食, 睇黎都幾吸引, 我哋就喺尋日約埋一齊去試；知道這裏有得食大閘蟹, 一坐底我哋就先食大閘蟹，啲乸好多膏, 好香好惹味, 啲公嘅膏比較少, 但係就好滑好好味, 我哋都只係吃左四隻, 之後先至開始食火鍋； 我就叫了個蕃茄湯做鍋底, 我朋友叫既係泡菜湯做湯底, 隨後叫埋個優質豚肉黎食, 這豚肉和脂肪的比例均勻, 很足豚肉味, 我既蕃茄湯又吸收了豚肉之精華, 令啖湯更濃郁更和味, 在淥其他配菜時倍添回味 整體來講，嘢食都好高質素，下次會叫埋男朋友一齊嚟